ประสาทหูเสื่อมเฉียบพลันมีทางรักษายังไงบ้างคะ ตอนนี้กินยามาสามสัปดาห์ปรับลดยาลงเรื่อยๆการได้ยินอยุ่ที่ประมาณ 60% ตอนนี้มืดแปดด้านไม่รู้จะปรึกษาใคร คือยังต้องทำงานและดูแลแม่ที่ป่วยด้วยค่ะ เลยรู้สึกเครียดๆ
สวัสดีค่ะ ประสาทหูเสื่อมเฉียบพลันหมายถึง การที่ประสาทหูเกิดการเสื่อมทันทีทันใด หรือภายในระยะเวลาสั้นๆ ส่วนใหญ่แล้วจะไม่ทราบสาเหตุที่แน่ชัด ถ้ามีสาเหตุอาจเกิดจากการติดเชื้อไวรัส การอุดตันของหลอดเลือดที่ไปเลี้ยงหูชั้นใน การบาดเจ็บที่ศีรษะ การรั่วของน้ำในหูชั้นในเข้าไปในหูชั้นกลาง เป็นต้นหากมีสาเหตุแพทย์จะรักษาตามสาเหตุ แต่ถ้ายังหาสาเหตุไม่พบนั้นมักจะมีโอกาสหายได้เองสูงถึงร้อยละ 60-70% ค่ะ ส่วนใหญ่การรักษามุ่งหวังให้มีการลดการอักเสบของประสาทหู โดยอาจมีการใช้ยากลุ่มสเตียรอยด์ ยาขยายหลอดเลือด เป็นต้นแนะนำการรักษาอย่างต่อเนื่องกับแพทย์ อย่างที่กล่าวไปค่ะ ว่าหูดับบางชนิดก็จะค่อยๆดีขึ้นเองได้ แนะนำสอบถามสาเหตุและพยากรณ์โรคจากแพทย์ที่ดูแลโดยตรงอีกครั้งนะคะ